CELEX: 62016TN0904
Language: et
Date: 2016-12-21 00:00:00
Title: Kohtuasi T-904/16: 21. detsembril 2016 esitatud hagi – Labiri versus EMSK ja Regioonide Komitee

27.2.2017   
            
            
               ET
            
            
               Euroopa Liidu Teataja
            
            
               C 63/33
            
         21. detsembril 2016 esitatud hagi – Labiri versus EMSK ja Regioonide Komitee
   (Kohtuasi T-904/16)
   (2017/C 063/44)
   Kohtumenetluse keel: prantsuse
   
      Pooled
   
   
      Hageja: Vassiliki Labiri (Brüssel, Belgia) (esindajad: advokaadid J.-N. Louis ja N. De Montigny)
   
      Kostjad: Euroopa Majandus- ja Sotsiaalkomitee, Euroopa Liidu Regioonide Komitee
   
      Nõuded
   
   Hageja palub Üldkohtul:
   tuvastada,
   
               —
            
            
               Regioonide Komitee peasekretäri 11. mai 2016. aasta otsus viia hageja administraatorina üle tõlkedirektoraati kohtuasjas F-33/15 sõlmitud poolte kokkuleppe alusel tuleb tühistada;
            
         
               —
            
            
               EMSK on kuritarvitanud võimu ja rikkunud hageja suhtes lojaalsuskohustust, viies ta tahtlikult eksitusse poolte vahel 4. veebruaril 2016 sõlmitud kokkuleppe ulatuse osas;
            
         
               —
            
            
               mõista kohtukulud välja EMSK-lt ja Regioonide Komiteelt.
            
         
      Väited ja peamised argumendid
   
   Hagi põhjendamiseks esitab hageja kaks väidet.
   
               1.
            
            
               Esimene väide, et rikutud on ELTL artiklit 266, kuna vaidlustatud otsus on vastu võetud kohtuasjas F-33/15: Labiri vs. EMSK sõlmitud poolte kokkulepet ilmselgelt rikkudes.
            
         
               2.
            
            
               Teine väide, et kuritarvitatud on võimu, kuna hageja viidi tahtlikult eksitusse poolte vahel sõlmitud kokkuleppe ulatuse osas ja täpsemalt selle osas, kuidas need kaks komiteed kokkuleppe tingimusi tõlgendavad.